Arouezel eo bet krogad distro derby Breizh. Bloaz ha daou ugent e oa mestr an Naonediz en o stad met er bloaz-mañ avat eo aet ar maout gant ar Roazhoniz (0-2 evit an 20vet devezh). Kement-se a ziskouez mat penaos eo cheñchet penn dar vazh etre an daou glub. Splann an traoù e-keñver ar stummadur da skouer a oa  perzh kreñv an Naonediz betek-henn. Rudy Roussillon en deus goulennet ober ur bilañs ur politikerezh stummañ a goust ker met na zegas ket ket kalz a frouezh ken. Skipailh B ar Ganaried a zo 10vet er CFA goude 14 krogad kollet. Diwar se neus deuet kazi choarier nevez er skipailh kentañ : Dimitry Payet da skouer en deus choariet 14 munutenn gant ar skipailh A en ur ober…3 chrogad. Diwar se ez eus bet divizet gant ar prezidant ar FCN mont da duta choarierien skiant prenet ganto a-benn ar bloaz da zont :  Nourdin Boukhari (Ajax Amsterdam), Eric Cubilier (Monaco) hag Alioum Saïdou (Galatasaray). Evit se eo avat eo bet gwerzhet bravig diwezhañ ar chlub : Jeremy Toullallann (7,5 milion da Lyon). « Pa vo gwelloch ar stummañ e chellimp kontañ war an diabarzh adarre met evit poent… » eme Roussillon. Eus tu Roazhon, neo ket tre ar memes diskan. Da eil emañ ar skipailh B (e CFA ivez) hag ar skipailh A a zo savet diwar choarierien yaouank stummet er chlub : Mbia, Poulpin, Bourillon, Mvuemba ha Gourkuv evel-just.  Kement ha ken bihan meo skipailh Roazhon an hini yaouankañ eus ar championad (22 vloaz eo keidenn oad ar choarierien). Siwazh e vo start da bennoù ar chlub mirout o ferlezennoù. 6 million a zo bet kollet er bloaz-mañ ha ret e vo lakaat archant fresk da baeañ ur greizenn stummañ a ya da ger ivez. Ha ma ne vefe ket ar bloavezh 2005-2006 hini an tremen met kentoch ar sin neo ket kluboù Breizh evit choari gant ar re a gont ?